 Otú ndọrọndọrọ ọchịchị All Progressive Congress azaghachila mkpesa ahụ ndị ndọrọndọrọ ọchịchị Peoples Democratic Party na Alhaji Atiku Abubakar kpesara Ọgbakọ Ụlọ Ikpe Mkpesa na-ahụ maka Ntụliaka Onyeisiala.  APC, bụ ndị nke atọ mkpesa metụtara, kwuru na mkpesa ahụ erijughị afọ, na Atiku bụ onye Cameroon, na ọ bụghị onye Naijiria site nọmụmụ, na o kwesịghị ịso were zọọ ya bụ ndọrọndọrọ na mbụ.Ọ sịrị na mpụtara ahụ nke ndị PDP sị na ha nwetara nigwe ụlọ ọrụ INEC na ntụliaka ahụ emere nụbọchị iri abụọ na atọ, nke ọnwa Febrụwarị, afọ puku abụọ na iri na iteghete nke gosiri na ha meriri bụ asị.Site nụsa ha, ha rịọrịọ ọgbakọ mkpesa ahụ ka ha nwee ntị ike nebe arịrịọ ahụ nke ndị mkpesa ahụ na-arịọ.Ha gwara ọgbakọ mkpesa ahụ ka ha kachapụ mkpesa ahụ bụ nke na-enweghị eziokwu dị na ya, ma bụrụzie nke na-emebi ụlọ ikpe ala anyị.INEC nọrọ nabalị iri abụọ na asaa nke ọnwa Febrụwarị, afọ puku abụọ na iteghete, kpọọ APC, na onye zọrọ ọkwa onyeisiala na ya bụ ndọrọndọrọ dịka onye jiri vootu dị nde iri na ise, puku otu narị na iri iteghete na otu, na narị asatọ na iri anọ na asaa 15,191,847 were merie Atiku, bụ onye hụrụ azụ ya anya site na vootu dị nde iri na otu, puku narị abụọ na iri isii na abụọ, na narị iteghete na iri asaa na asatọ 11,262,978.Mana ndị mkpesa ahụ bụ site nakwụkwọ mkpesa ha dị otú narị na iri atọ na iteghete mere mkpesa ha nụzọ ihe ise, site na ihe ha chọpụtara na ìgwè ndị INEC, na ihe bụ mpụtara ntụliaka ahụ sitere na steeti were bịa gosiri na Atiku nwetara vootu dị nde iri na asatọ, puku narị atọ na iri ise na isii, na narị asaa na iri atọ na abụọ 18,356,732 were merie Buhari bụ onye nwetara vootu dị nde iri na isii, puku narị asaa na iri anọ na otu, na narị anọ na iri atọ 16,741,430.Ha kwuru na mpụtara ahụ bụ vootu niile nke ndị zọrọ ọkwa onyeisiala na steeti iri atọ na ise tinyere isi ala obodo Naijiria bụ Abụja, ebe enweghị mpụtara na ìgwè ndị INEC sitere na steeti Rivas rue ụbọchị iri abụọ na ise nke ọnwa Febrụwarị, afọ puku abụọ na iri na iteghete.Site na mgbakọ na mwepụ, Atiku na PDP kwuru na meriri Buhari site na vootu dị otu nde, puku narị isii na iri na ise, na narị atọ na abụọ 1,615, 302.Nụsa ha nke Maazị Lateef Fagbemi SAN bụ onyeisi, APC kwuru na ihe mpụtara ntụliaka ahụ sitere na steeti niile bụ okwu ụgha. Ha kwuru na ị mpụtara bụ eziokwu bụ nke ụlọ ọrụ INEC wepụtara.Ha kwuru na o nweghị onye ma ọ bụ ụlọ ọrụ nọ na Naijiria, ma ewepụ INEC bụ ndị nwere ike iji were hazie ma chịkọba ntụliaka were kpọpụtakwa mpụtara ya. Ha gakwara nihu were kwuo na ị mpụtara ndọrọndọrọ ọchịchị nke INEC bụ eziokwu.Dịka ha na-ekwu na Atiku abụghị onye Naijiria site nọmụmụ mere o jighị tozuo ókè ịzọ ọkwa onyeisiala Naijiria. Ha kwuru na site na nchọpụta ha, a mụrụ Atiku na abalị iri abụọ na isii afọ otu puku, narị iteghete na iri anọ na isii, na Jada Adamawa, dị na mgbago ugwu Cameroon, mere o jiri bụrụ onye Cameroon. Ha tinyere na nna ya bụ Garba Atiku Abdukadir nwụrụ na ọnwa Dicemba afọ otu puku, narị iteghete na iri ise na asaa.Òtù ndọrọndọrọ ọchịchị gara nihu were kwuo na onye zọrọ ọkwa onyeisiala na òtù ahụ bụ onye ndị mmadụ họpụtara site nụzọ iwu kwadoro site na vootu kachasị na ntụliaka. 